Пры гэтым дабрачынная дзейнасць бацькоў, як і юрыдычных асоб, натуральна, павінна быць законнай, а схемы яе аказання максімальна празрыстымі. Аптымальны шлях, сведчаць вопытныя кіраўнікі ўстаноў адукацыі, — унясенне грашовых сродкаў на разліковы рахунак, а не перадача іх з рук у рукі, і ўжо тым больш не перадача ў рукі адміністрацыі або настаўніка. У апошнім выпадку пытанні да школьнага кіраўніцтва могуць узнікнуць не толькі ў бацькоў, але і ў кантралюючых і праваахоўных органаў.